AQSh KXDR tufayli BMT Xavfsizlik kengashining shoshilinch yig‘ilishini chaqiradi

AQSh Shimoliy Koreya navbatdagi ballistik raketa sinovini o‘tkazgani munosabati bilan 30-iyul, yakshanba kuni BMT Xavfsizlik kengashining shoshilinch yig‘ilishini chaqirishni mo‘ljallamoqda. Bu haqda xalqaro tashkilot diplomatlariga tayanib, CBS News ma’lum qildi, deb xabar beradi “Korrespondent.net”.

Ularga ko‘ra, AQSh Xavfsizlik kengashi yig‘ilib, xalqaro hamjamiyatning KXDR sinoviga javobini muhokama qilishini istamoqda.
Shu bilan birga, Vashington shoshilinch yig‘ilish o‘tkazish uchun rasman so‘rov yo‘llamagani bildirilmoqda.